pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ออมเพิ่มสุข (รอบพิเศษ) สรุปผลจัดสรรแล้ว รายละไม่เกิน 2 ล้านบาท
วันศุกร์ที่ 26 สิงหาคม 2565
ออมเพิ่มสุข (รอบพิเศษ) สรุปผลจัดสรรแล้ว รายละไม่เกิน 2 ล้านบาท
เมื่อวันที่ 22 – 24 ส.ค.2565 กระทรวงการคลังเปิดจําหน่ายพันธบัตรออมทรัพย์ รุ่นออมเพิ่มสุข (รอบพิเศษ) ให้กับประชาชน วงเงินรวม 20,000 ล้านบาท และเป็นครั้งแรกที่จัดสรรในรูปแบบ Small Lot First ซึ่งเป็นการจัดสรรให้กับผู้จองซื้อทุกรายอย่างทั่วถึงและเท่าเทียม
เมื่อวันที่ 22 – 24 สิงหาคม 2565 กระทรวงการคลังเปิดจําหน่ายพันธบัตรออมทรัพย์ รุ่นออมเพิ่มสุข (รอบพิเศษ) ให้กับประชาชน วงเงินรวม 20,000 ล้านบาท และเป็นครั้งแรกที่จัดสรรในรูปแบบ Small Lot First ซึ่งเป็นการจัดสรรให้กับผู้จองซื้อทุกรายอย่างทั่วถึงและเท่าเทียม โดยผู้จองซื้อทุกท่านที่เป็นผู้มีสิทธิ์ซื้อและได้จองพันธบัตรออมทรัพย์ตามเงื่อนไขที่กระทรวงการคลังกําหนดจะได้รับ SMS แจ้งผลการจัดสรรพันธบัตรจากธนาคารตัวแทนจําหน่ายในวันที่ 25 สิงหาคม 2565 ที่ผ่านมา โดยผู้จองซื้อทุกรายได้รับจัดสรรพันธบัตรตามวงเงินที่จองซื้อ ไม่เกินวงเงินจัดสรรสูงสุด 2 ล้านบาทต่อราย (รวมทุกธนาคาร) และธนาคารได้คืนเงินให้แก่ผู้จองซื้อ กรณีผิดเงื่อนไขการจําหน่ายเรียบร้อยแล้ว
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า สํานักงานบริหารหนี้สาธารณะ (สบน.) มีความตั้งใจเป็นอย่างยิ่งที่ได้ออกพันธบัตรออมทรัพย์ รุ่นออมเพิ่มสุข (รอบพิเศษ) เพื่อกระจายพันธบัตรออมทรัพย์ให้กับประชาชนรายย่อยที่มีความสนใจออมเงินกับพันธบัตรออมทรัพย์อย่างทั่วถึง สบน. จึงได้กําหนดเงื่อนไขที่จะจําหน่ายให้กับประชาชนในวงเงินที่จํากัดไม่เกิน 2 ล้านบาทต่อราย (รวมทุกธนาคาร) และจําหน่ายให้เฉพาะประชาชนที่ไม่เคยลงทุนผ่านพันธบัตรออมทรัพย์หรือผู้ไม่ได้จัดสรรพันธบัตรออมทรัพย์ รุ่นออมเพิ่มสุข ในรอบเดือนมิถุนายน 2565 โดยผลการจัดสรรพันธบัตรออมทรัพย์ รุ่นออมเพิ่มสุข รอบพิเศษนี้ มีผู้ได้รับจัดสรรทั้งหมดจํานวน 14,610 ราย และผู้จองซื้อทุกรายได้รับจัดสรรพันธบัตรออมทรัพย์ตามวงเงินที่จองซื้อ และไม่เกินวงเงินจัดสรรสูงสุด 2 ล้านบาทต่อราย (รวมทุกธนาคาร) ทั้งนี้ เมื่อรวมจํานวนผู้ที่ได้รับจัดสรรพันธบัตรในรอบเดือนมิถุนายน 2565 จํานวน 19,496 ราย สบน. สามารถกระจายพันธบัตรออมทรัพย์ได้ถึง 34,106 ราย ตอบโจทย์วัตถุประสงค์ในการกระจายการเข้าถึงตราสารหนี้ที่มีคุณภาพและส่งเสริมการออมของประชาชนได้อย่างมีประสิทธิภาพ
ในการนี้ สบน. ขอขอบคุณประชาชนทุกท่านที่ให้ความสนใจลงทุนพันธบัตรออมทรัพย์ รุ่นออมเพิ่มสุข และรุ่นออมเพิ่มสุข (รอบพิเศษ) ทั้งนี้ ยังเหลือการจําหน่ายรุ่นออมเพิ่มสุข (รอบพิเศษ) สําหรับนิติบุคคลที่ไม่แสวงหากําไรที่กระทรวงการคลังกําหนด วงเงิน 1,000 ล้านบาท รุ่นอายุ 10 ปี อัตราดอกเบี้ยแบบขั้นบันไดเฉลี่ยร้อยละ 3.30 ต่อปี เริ่มจําหน่ายวันที่ 29 สิงหาคม 2565 เป็นต้นไป โดยผู้สนใจสามารถสอบถามเงื่อนไขและวิธีการจัดจําหน่ายเพิ่มเติมได้ที่ธนาคารตัวแทนจําหน่ายทั้ง 4 แห่ง
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5304, 5307
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มอบของขวัญสงกรานต์จากรัฐบาล แบ่งเบาค่าใช้จ่ายประชาชนเดินทางกลับบ้าน เปิดให้ขึ้นทางด่วนฟรี 5 เส้นทาง พร้อมขอบคุณเจ้าหน้าที่ทุกคนที่ต้องปฏิบัติงานในช่วงสงกรานต์
วันอังคารที่ 12 เมษายน 2565
โฆษกรัฐบาลเผย นายกฯ มอบของขวัญสงกรานต์จากรัฐบาล แบ่งเบาค่าใช้จ่ายประชาชนเดินทางกลับบ้าน เปิดให้ขึ้นทางด่วนฟรี 5 เส้นทาง พร้อมขอบคุณเจ้าหน้าที่ทุกคนที่ต้องปฏิบัติงานในช่วงสงกรานต์
โฆษกรัฐบาลเผย นายกฯ มอบของขวัญสงกรานต์จากรัฐบาล แบ่งเบาค่าใช้จ่ายประชาชนเดินทางกลับบ้าน เปิดให้ขึ้นทางด่วนฟรี 5 เส้นทาง พร้อมขอบคุณเจ้าหน้าที่ทุกคนที่ต้องปฏิบัติงานในช่วงเทศกาลสงกรานต์ 2565
วันที่ 12 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนที่ต้องกลับบ้านในช่วงเทศกาลสงกรานต์ปี 2565 นี้ โดยกําชับให้หน่วยงานที่เกี่ยวข้องอํานวยความสะดวกประชาชนในการเดินทางกลับบ้าน พร้อมมอบของขวัญวันสงกรานต์และช่วยแบ่งเบาลดภาระประชาชนที่ต้องใช้บริการทางด่วนกลับบ้านช่วงสงกรานต์ด้วยการเปิดให้ขึ้นทางด่วนฟรี 5 เส้นทาง
นายธนกรกล่าวว่า รัฐบาลโดยการทางพิเศษแห่งประเทศไทย (กทพ.) กระทรวงคมนาคม ร่วมกับ บริษัท ทางด่วนและรถไฟฟ้ากรุงเทพ จํากัด (มหาชน) หรือ BEM และบริษัท ทางด่วนกรุงเทพเหนือ จํากัด เตรียมพร้อมอํานวยความสะดวกและช่วยลดภาระค่าใช้จ่ายของประชาชน โดยยกเว้นค่าผ่านทางพิเศษ ดังนี้ 1. ทางพิเศษบูรพาวิถี (ทางพิเศษสายบางนา-ชลบุรี) 2. ทางพิเศษกาญจนาภิเษก (บางพลี–สุขสวัสดิ์) โดยทั้งสองเส้นทางเริ่มตั้งแต่วันอังคารที่ 12 เมษายน 2565 เวลา 00.01 น. ถึงวันจันทร์ที่ 18 เมษายน 2565 เวลา 24.00 น. 3. ทางพิเศษเฉลิมมหานคร (ทางด่วนขั้นที่ 1) 4. ทางพิเศษศรีรัช (ทางด่วนขั้นที่ 2) และ 5. ทางพิเศษอุดรรัถยา (ทางด่วนบางปะอิน-ปากเกร็ด) โดยทั้งสามเส้นทางเริ่มตั้งแต่วันพุธที่ 13 เมษายน 2565 เวลา 00.01 น. ถึงวันศุกร์ที่ 15 เมษายน 2565 เวลา 24.00 น.
นอกจากนี้ กระทรวงคมนาคมยังได้จัดตั้งหน่วยบริการประชาชน โดยบูรณาการการทํางานร่วมกับเจ้าหน้าที่ตํารวจทางด่วน บริษัท ทางด่วนและรถไฟฟ้ากรุงเทพ จํากัด (มหาชน) เพื่อบริการประชาชนที่ใช้ทางพิเศษในช่วงเดินทางขาออกจากกรุงเทพฯ (ระหว่างวันที่ 11-13 เมษายน 2565 ) จัดตั้งหน่วยบริการที่ด่านเก็บเงินค่าผ่านทางพิเศษบางแก้ว 1 ด่านเก็บเงินค่าผ่านทางพิเศษฉิมพลี ด่านเก็บเงินค่าผ่านทางพิเศษบางปะอิน (ขาออก) เวลา 07.00 – 21.00 น. สําหรับช่วงขาเข้ากรุงเทพฯ (ระหว่างวันที่ 14-17 เมษายน 2565) จัดตั้งหน่วยบริการที่ด่านเก็บเงินค่าผ่านทางพิเศษดาวคะนอง ด่านเก็บเงินค่าผ่านทางพิเศษจตุโชติ และด่านเก็บเงินค่าผ่านทางพิเศษบางปะอิน (ขาเข้า) เวลา 07.00 – 21.00 น.
“นายกรัฐมนตรีห่วงใยความสะดวก ปลอดภัยของพี่น้องประชาชนที่ต้องเดินทางช่วงสงกรานต์ได้กําชับให้หน่วยงานที่เกี่ยวข้องอํานวยความสะดวกเพื่อรองรับการเดินทางของประชาชนช่วงสงกรานต์ พร้อมได้ติดตามกําชับการช่วยเหลือประชาชน อํานวยการจราจร แก้ไขปัญหาการจราจร และอุบัติเหตุในทุกเส้นทาง ในขณะเดียวกัน ขอให้เจ้าหน้าที่พนักงานขับรถ และประชาชนขับขี่ด้วยความระมัดระวัง มีน้ําใจในการใช้รถใช้ถนน หลีกเลี่ยง ป้องกันการเกิดอุบัติเหตุ นอกจากนี้ นายกรัฐมนตรียังขอบคุณเจ้าหน้าที่ทุกคนที่ต้องปฏิบัติงานในช่วงเทศกาลสงกรานต์เพื่ออํานวยความสะดวกและดูแลความปลอดภัยในการเดินทางของพี่น้องคนไทย” นายธนกรฯ กล่าว
รัฐบาลไทย-ข่าวทำเนียบรัฐบาล-ฝาก 100 ลุ้น 10 ล้านกับ “สลากออมทรัพย์ ธ.ก.ส. ชุดเกษตรมั่งคั่ง 6 และรางวัลอื่น ๆ รวมกว่า 47 ล้านบาทต่อเดือน
วันศุกร์ที่ 6 สิงหาคม 2564
ฝาก 100 ลุ้น 10 ล้านกับ “สลากออมทรัพย์ ธ.ก.ส. ชุดเกษตรมั่งคั่ง 6 และรางวัลอื่น ๆ รวมกว่า 47 ล้านบาทต่อเดือน
ธ.ก.ส. เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 6” หน่วยละ 100 บาท จํานวน 1,000 ล้านหน่วย วงเงิน 100,000 ล้านบาท ฝากครบ 3 ปีได้รับดอกเบี้ยหน่วยละ 0.15 บาท พร้อมลุ้นรางวัลที่ 1 สูงสุด 10 ล้านบาท รวมมูลค่ากว่า 47 ล้านบาทต่อเดือน
ธ.ก.ส. เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 6” หน่วยละ 100 บาท จํานวน 1,000 ล้านหน่วย วงเงิน 100,000 ล้านบาท ฝากครบ 3 ปีได้รับดอกเบี้ยหน่วยละ 0.15 บาท พร้อมลุ้นรางวัลที่ 1 สูงสุด 10 ล้านบาท รวมมูลค่ากว่า 47 ล้านบาทต่อเดือน เปิดรับฝากช่วงที่ 1 วันที่ 20 สิงหาคมนี้ และช่วงที่ 2 วันที่ 18 ตุลาคม 2564 ที่ ธ.ก.ส. ทุกสาขาและผ่านทาง ธ.ก.ส. A-Mobile
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 6” จํานวน 1,000 ล้านหน่วย หน่วยละ 100 บาท รวมวงเงิน 100,000 ล้านบาท เพื่อระดมเงินฝากจากประชาชนทั่วไปสําหรับนําไปใช้เป็นทุนสนับสนุนภาคเกษตร อันเป็นรากฐานที่สําคัญของประเทศ และเป็นการตอบสนองความต้องการของลูกค้าผู้ถือสลากออมทรัพย์ที่จะครบกําหนดไถ่ถอนให้สามารถฝากเงินกับ ธ.ก.ส.ได้อย่างต่อเนื่อง อีกทั้งยังเป็นทางเลือกสําหรับการออมเงินที่ได้รับดอกเบี้ย ไม่เสียภาษีและยังมีสิทธิ์ลุ้นเงินรางวัลมากมาย โดยแบ่งการเปิดรับฝากเป็น 2 ช่วง ได้แก่ ช่วงที่ 1 ตั้งแต่วันที่ 20 สิงหาคม 2564 เป็นต้นไป วงเงินรับฝาก 50,000 ล้านบาท และช่วงที่ 2 วันที่ 18 ตุลาคม 2564 เป็นต้นไป วงเงินรับฝาก 50,000 ล้านบาท ณ ธ.ก.ส. ทุกสาขาทั่วประเทศและผ่านช่องทาง แอปพลิเคชัน ธ.ก.ส. A-Mobile
สลากออมทรัพย์ ธ.ก.ส. ชุดเกษตรมั่งคั่ง 6 มีอายุรับฝาก 3 ปี เมื่อฝากครบกําหนดไถ่ถอนจะได้รับดอกเบี้ยหน่วยละ 0.15 บาท หรือคิดเป็นอัตราดอกเบี้ยร้อยละ 0.05 ต่อปี นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคม ของทุกปี รวม 36 ครั้ง ประกอบด้วย รางวัลที่ 1 มี 1 รางวัลมูลค่า 10,000,000 บาท รางวัลที่ 1 ต่างหมวด มี 99 รางวัล ๆ ละ 10,000 บาท รางวัลที่ 2 มี 300 รางวัล ๆ ละ 5,000 บาท รางวัลที่ 3 มี 1,000 รางวัล ๆ ละ 3,000 บาท รางวัลที่ 4 มี 2,000 รางวัล ๆ ละ 1,000 บาท รางวัลที่ 5 มี 10,000 รางวัล ๆ ละ 500 บาท รางวัลเลขท้าย 4 ตัว มี 100,000 รางวัล ๆ 50 บาท และรางวัลเลขท้าย 3 ตัว มี 2,000,000 รางวัล ๆ ละ 10 บาท รวมรางวัลทั้งสิ้น 2,113,400 รางวัล เป็นเงิน 47,490,000 บาทต่อเดือน โดยจะออกรางวัลครั้งแรกวันที่ 16 กันยายน 2564 ที่สําคัญดอกเบี้ยและเงินรางวัลได้รับการยกเว้นภาษีสําหรับบุคคลทั่วไปและยังสามารถนําไปใช้เป็นหลักทรัพย์ในการค้ําประกัน (Bank Guarantee) ได้อีกด้วย
ทั้งนี้ สามารถตรวจผลการออกรางวัลและรับชมการถ่ายทอดสดการออกสลากออมทรัพย์ได้ทางสถานีวิทยุกระจายเสียงแห่งประเทศไทย คลื่นความถี่ AM 891 กิโลเฮิรตซ์ เว็บไซต์ www.baac.or.th Facebook Page “ธกส BAAC Thailand” และ “ธกส บริการด้วยใจ” Youtube Channel “BAAC Thailand” หรือทาง ธ.ก.ส. A-Mobile โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากออมทรัพย์ได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
รัฐบาลไทย-ข่าวทำเนียบรัฐบาล-เห็นผล! แก้ไขปัญหา “ที่อยู่อาศัยที่ทำกิน” ตามข้อสั่งการนายกฯ ปชช. ได้รับประโยชน์กว่า 82,000 หน่วย
วันจันทร์ที่ 4 กรกฎาคม 2565
เห็นผล! แก้ไขปัญหา “ที่อยู่อาศัยที่ทํากิน” ตามข้อสั่งการนายกฯ ปชช. ได้รับประโยชน์กว่า 82,000 หน่วย
.....
จากข้อสั่งการ พล.อ.ประยุทธ์ จันทร์โอชา นายกรัฐมนตรี ที่มุ่งลดความเหลื่อมล้ําทั้งทางเศรษฐกิจและสังคม เพิ่มโอกาสให้กับผู้มีรายได้น้อย ผ่านมาตรการของรัฐต่าง ๆ โดยเฉพาะ “การพัฒนาที่อยู่อาศัย” เพื่อสร้างคุณภาพชีวิตความเป็นอยู่ขั้นพื้นฐานที่ดีขึ้นนั้น
.
ล่าสุด คณะกรรมการติดตามการดําเนินงานตามนโยบายรัฐบาลและข้อสั่งการนายกรัฐมนตรี หรือ กตน. รายงานว่าหน่วยงานที่เกี่ยวข้อง ได้ดําเนินตามข้อสั่งการของนายกฯ มาตั้งแต่เดือน ก.ค. 63 - มี.ค. 65 ทั้งในส่วนของการพัฒนาโครงการใหม่ แก้ไขปัญหาที่อยู่อาศัยที่ทํากิน ตลอดจนการปรับปรุงที่อยู่อาศัยให้ได้มาตรฐานแล้วกว่า 82,193 หน่วย
.
ทั้งนี้ การพัฒนาที่อยู่อาศัยสําหรับผู้มีรายได้น้อยเป็นเรื่องที่นายกฯ ให้ความสําคัญอย่างมาก และได้ติดตามความก้าวหน้าของแต่ละโครงการมาโดยตลอด รวมทั้งให้คําแนะนําสนับสนุนแก้ไขในกรณีที่เกิดปัญหาเพราะเล็งเห็นว่า “ที่อยู่อาศัยคือความมั่นคงของชีวิตประชาชน”
.
อ่านเพิ่มเติม คลิกhttps://www.thaigov.go.th/news/contents/details/56405
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.สุชาติ ส่ง ที่ปรึกษาฯ “ธิวัลรัตน์” ลงพื้นที่ฉะเชิงเทรา มอบเงินประโยชน์ทดแทนแก่ญาติคนงานที่เสียชีวิต จากเหตุเรือบรรทุกน้ำมันระเบิด
วันพฤหัสบดีที่ 17 มีนาคม 2565
รมว.สุชาติ ส่ง ที่ปรึกษาฯ “ธิวัลรัตน์” ลงพื้นที่ฉะเชิงเทรา มอบเงินประโยชน์ทดแทนแก่ญาติคนงานที่เสียชีวิต จากเหตุเรือบรรทุกน้ํามันระเบิด
...
เมื่อวันที่ 17 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วยนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายศักดินาถ สนธิศักดิ์โยธิน ผู้ตรวจราชการกรม สํานักงานประกันสังคม ลงพื้นที่ในอําเภอบางคล้า จังหวัดฉะเชิงเทรา มอบสิทธิประโยชน์เงินทดแทนกรณีลูกจ้างเสียชีวิต ให้กับญาติของนายศรรกฏิยพงศ์ สงวนพันธุ์ ลูกจ้างที่เสียชีวิตจากเหตุระเบิดบนเรือบรรทุกน้ํามัน บริเวณท่าเรือบริษัท ไออาร์ พีซี จํากัด (มหาชน) สาขาพระประแดง จังหวัดสมุทรปราการ เมื่อวันที่ 9 มีนาคม 2565 ที่ผ่านมา
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน กล่าวว่า ในนามของกระทรวงแรงงานขอแสดงความเสียใจต่อครอบครัวของผู้ที่ได้รับบาดเจ็บและผู้เสียชีวิต สําหรับผู้ที่ได้รับบาดเจ็บนั้น ทางสํานักงานประกันสังคม กระทรวงแรงงาน จะจ่ายค่ารักษาพยาบาลเท่าที่จ่ายจริงตามความจําเป็น แต่ไม่เกินตามอัตราที่กําหนดในกฎกระทรวง กรณีลูกจ้างหยุดพักรักษาตัวตามคําสั่งแพทย์ จะได้รับค่าทดแทน 70% ของค่าจ้าง ตั้งแต่วันแรกที่หยุดงานแต่ไม่เกิน 1 ปี กรณีสูญเสียอวัยวะ จะได้รับค่าทดแทนเป็นระยะเวลาไม่เกิน 10 ปี ทั้งนี้ ลูกจ้างจะได้รับการประเมินเมื่อสิ้นสุดการรักษา สําหรับผู้ที่เสียชีวิตเนื่องจากการทํางาน ในเรือบรรทุกน้ํามันลําดังกล่าว คือ นายศรรกฏิยพงษ์ สงวนพันธุ์ นั้น สํานักงานประกันสังคม ได้ชี้แจงสิทธิประโยชน์เงินทดแทนกรณีเสียชีวิตเนื่องจากการทํางานให้กับทายาท ได้ทราบแล้ว
“ในวันนี้ นายสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ดิฉันเดินทางมามอบเงินช่วยเหลือแก่ทายาทถึงบ้านของลูกจ้างที่เสียชีวิตในอําเภอบางคล้า จังหวัดฉะเชิงเทรา เพื่อมอบสิทธิประโยชน์เงินทดแทนกรณีเสียชีวิตเนื่องจากการทํางาน ให้กับทายาทของนายศรรกฏิยพงศ์ สงวนพันธ์ ลูกจ้างที่ประสบเหตุ ซึ่งมีสิทธิได้รับเงินทดแทนตามพระราชบัญญัติเงินทดแทน พ.ศ.2537 และเงินบําเหน็จ ชราภาพกองทุนประกันสังคม ได้แก่ เงินค่าจัดการศพ 50,000 บาท เงินทดแทนกรณีตาย 989,443 บาท เงินบําเหน็จชราภาพ 21,742.02 บาท รวมเป็นเงินทั้งสิ้น 1,0611,85.02 บาท ทั้งนี้ ขอให้คํามั่นว่าเราจะดูแลลูกจ้าง ผู้ประกันตน รวมถึงทายาทของผู้เสียชีวิตให้ได้รับสิทธิประโยชน์ครบถ้วน เสมือนคนในครอบครัวอย่างแน่นอน” นางธิวัลรัตน์ กล่าวในตอนท้าย
รัฐบาลไทย-ข่าวทำเนียบรัฐบาล-นายกฯ กล่าวสุนทรพจน์ในพิธีเปิดงาน CIIE 2021 ย้ำสัมพันธ์การค้าไทย-จีน พร้อมยกระดับอุตสาหกรรมอาหารไทยด้วยนวัตกรรม
วันศุกร์ที่ 5 พฤศจิกายน 2564
นายกฯ กล่าวสุนทรพจน์ในพิธีเปิดงาน CIIE 2021 ย้ําสัมพันธ์การค้าไทย-จีน พร้อมยกระดับอุตสาหกรรมอาหารไทยด้วยนวัตกรรม
นายกฯ กล่าวสุนทรพจน์ในพิธีเปิดงาน CIIE 2021 ย้ําสัมพันธ์การค้าไทย-จีน พร้อมยกระดับอุตสาหกรรมอาหารไทยด้วยนวัตกรรม
วันนี้ (วันพฤหัสบดีที่ 4 พฤศจิกายน 2564) เวลา 19.40 น. ตามเวลาประเทศไทย (หรือเท่ากับเวลา 20.40 น. ของนครเซี่ยงไฮ้) ณ นครเซี่ยงไฮ้ สาธารณรัฐประชาชนจีน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมกล่าวสุนทรพจน์ในพิธีเปิดงานแสดงสินค้านําเข้านานาชาติจีน (China International Import Expo 2021: CIIE 2021) ครั้งที่ 4 ผ่านระบบอิเล็กทรอนิกส์ โดยนายธนกร วังบุญคงชนะ โฆษกประจําสํานักนายกรัฐมนตรี เปิดเผยสาระสําคัญของสุนทรพจน์ ดังนี้
พิธีเปิดงานแสดงสินค้า China International Import Expo (CIIE) เป็นงานแสดงสินค้าที่มีความสําคัญระดับโลก สะท้อนเจตนารมณ์อันแน่วแน่ในการเปิดเสรีและสร้างสมดุลทางการค้าระหว่างจีนกับทั่วโลก โดยการร่วมงาน CIIE ไม่เพียงเป็นการเสริมสร้างความสัมพันธ์ทางการค้าระหว่างไทยกับจีน แต่ยังเป็นการเปิดโอกาสให้ผู้ประกอบการไทยได้พบกับผู้ค้าทั่วโลก ปัจจุบัน ไทยเป็นผู้ส่งออกอาหารและสินค้าเกษตรรายใหญ่ลําดับต้นของโลก รัฐบาลไทยส่งเสริมสนับสนุนการใช้นวัตกรรม เพื่อยกระดับอุตสาหกรรมอาหารให้ดียิ่งขึ้น ทั้งในด้านคุณภาพและความปลอดภัย ตามแนวทางของโมเดลเศรษฐกิจ BCG นอกจากนี้ Street food ซึ่งเป็นหนึ่งในเอกลักษณ์ของอาหารไทย ยังได้รับความนิยมอย่างแพร่หลายทั้งจากชาวไทยและชาวต่างชาติ
ในฐานะที่จีนเป็นคู่ค้าอันดับ 1 ของไทยมายาวนาน นายกรัฐมนตรีหวังจะเห็นความร่วมมือระหว่างไทยกับจีนที่ใกล้ชิดยิ่งขึ้นในทุกมิติ ไทยพร้อมแสวงหาลู่ทางและโอกาสใหม่ ๆ ยกระดับความร่วมมือ เพื่อผลประโยชน์ร่วมกัน ทั้งนี้ ไทยได้ผลักดันให้ EEC เป็นหนึ่งในสะพานเชื่อมระหว่างอาเซียนกับ BRI ของจีน ซึ่งจะมีส่วนช่วยให้เศรษฐกิจของทั้งสองประเทศเติบโตอย่างสมดุล ยั่งยืน และครอบคลุม ในทุกด้าน โอกาสนี้ นายกรัฐมนตรีขอบคุณรัฐบาลจีนที่ได้เปิดด่านนําเข้าผลไม้จากไทยและอาเซียนเพิ่ม เป็นการสร้างรายได้ให้กับเกษตรกรไทย แล้ว ผู้บริโภคชาวจีนยังได้มีโอกาสลิ้มรสผลไม้สดจากไทยอีกด้วย ถือเป็นหนึ่งในตัวอย่างของความสําเร็จในการสร้างผลประโยชน์ร่วมกันอย่างเป็นรูปธรรม
ไทยอยู่ระหว่างการฟื้นฟูเศรษฐกิจและสังคม เพื่อนําไปสู่การ “พลิกโฉมประเทศ” อย่างรอบด้าน โดยหนึ่งในแรงขับเคลื่อนที่สําคัญ คือการได้รับความช่วยเหลือจากจีน ทั้งในเรื่องวัคซีน ยา และเวชภัณฑ์ เพื่อใช้ต่อสู้กับการแพร่ระบาดของโควิด-19 ในระยะที่ผ่านมา โดยนายกรัฐมนตรีได้ขอบคุณรัฐบาลและประชาชนจีน พร้อมหวังว่าจะได้ต้อนรับพี่น้องชาวจีนที่ประเทศไทยในเร็ววัน นอกจากนี้ นายกรัฐมนตรีอวยพรให้งาน CIIE ประสบความสําเร็จในทุก ๆ ปี เป็นเวทีหลักทางการค้าระหว่างไทย - จีน และกับประชาคมโลกต่อไป
อนึ่ง งานแสดงสินค้านําเข้านานาชาติจีน ครั้งที่ 4 จัดขึ้นระหว่างวันที่ 5-10 พฤศจิกายน 2564 โดยเป็น 1 ใน 4 งานแสดงสินค้าระดับชาติที่ได้รับการรับรองจากรัฐบาลกลางจีน จัดขึ้นครั้งแรกเมื่อปี 2561 และจัดต่อเนื่องเป็นประจําทุกปี เพื่อส่งเสริมการนําเข้าสินค้าจากต่างประเทศตามนโยบายการเปิดกว้างทางเศรษฐกิจและเป็นเวทีความร่วมมือด้านเศรษฐกิจการค้าระหว่างจีนกับประเทศต่าง ๆ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใย สั่งการทุกหน่วยช่วยดูแลประชาชนรับมือฝนตกหนัก 30 มิถุนายน - 2 กรกฎาคม นี้
วันพฤหัสบดีที่ 30 มิถุนายน 2565
โฆษกรัฐบาลเผย นายกฯ ห่วงใย สั่งการทุกหน่วยช่วยดูแลประชาชนรับมือฝนตกหนัก 30 มิถุนายน - 2 กรกฎาคม นี้
โฆษกรัฐบาลเผย นายกฯ ห่วงใย สั่งการทุกหน่วยช่วยดูแลประชาชนรับมือฝนตกหนัก 30 มิถุนายน - 2 กรกฎาคม นี้
วันนี้ (30 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี ห่วงใยประชาชนต่อสภาพอากาศที่เปลี่ยนแปลงอาจเกิดฝนตกหนักในประเทศไทยในช่วงระหว่างวันที่ 30 มิถุนายน - 2 กรกฎาคม 2565
จากการรายงานอากาศของกรมอุตุนิยมวิทยาว่ามีหย่อมความกดอากาศต่ํากําลังแรงที่ปกคลุมทะเลจีนใต้ตอนบน มีแนวโน้มจะทวีกําลังแรงขึ้น เคลื่อนขึ้นฝั่งประเทศจีนตอนใต้ในช่วงวันที่ 2–3 กรกฎาคม 2565 ประกอบกับในช่วงวันที่ 30 มิถุนายน – 2 กรกฎาคม 2565 มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยจะมีกําลังแรงขึ้น ในขณะที่ร่องมรสุมพาดผ่านตอนบนของภาคเหนือ ซึ่งจะทําให้ประเทศไทยมีฝนเพิ่มขึ้น และมีฝนตกหนักถึงหนักมากบางแห่งบริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก และภาคใต้ฝั่งตะวันตก รวมทั้ง คลื่นลมบริเวณทะเลอันดามันและอ่าวไทยตอนบนจะมีกําลังแรงขึ้น
โฆษกประจําสํานักนายกรัฐมนตรีกล่าวว่า นายกรัฐมนตรีห่วงใยประชาชน สั่งการทุกหน่วยงานที่เกี่ยวข้องให้ช่วยดูแล ช่วยเหลือ ประชาชน ในพื้นที่ที่ได้รับผลกระทบ รวมทั้งบริเวณชายฝั่ง อํานวยความสะดวก บรรเทาผลกระทบที่อาจเกิดขึ้น ไม่ให้ได้รับอันตราย รวมถึงให้ระมัดระวังเหตุการณ์เกี่ยวเนื่องที่อาจเกิดขึ้น อาทิ น้ําท่วมฉับพลัน น้ําป่าไหลหลาก
ทั้งนี้ ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลปัด พปชร. ร้าวลึกกระทบรัฐบาล แจง “ประยุทธ์-ประวิตร” รักกันดี ทำงานเข้าขา แบ่งงานกันลงพื้นที่แก้ปัญหาประเทศและช่วยประชาชน
วันอาทิตย์ที่ 26 ธันวาคม 2564
โฆษกรัฐบาลปัด พปชร. ร้าวลึกกระทบรัฐบาล แจง “ประยุทธ์-ประวิตร” รักกันดี ทํางานเข้าขา แบ่งงานกันลงพื้นที่แก้ปัญหาประเทศและช่วยประชาชน
โฆษกรัฐบาลปัด พปชร. ร้าวลึกกระทบรัฐบาล แจง “ประยุทธ์-ประวิตร” รักกันดี ทํางานเข้าขา แบ่งงานกันลงพื้นที่แก้ปัญหาประเทศและช่วยประชาชน
วันที่ 26 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่มีการนําเสนอข่าวความขัดแย้งภายในพรรคพลังประชารัฐซึ่งอาจส่งผลต่อคะแนนนิยมของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ว่า พล.อ.ประยุทธ์ เป็นนายกฯ ของพรรคพลังประชารัฐ ตามที่พรรคได้เสนอชื่อจากการเลือกตั้งที่ผ่านมา อีกทั้งขณะนี้ พล.อ.ประยุทธ์ และ พล.อ.ประวิตร วงษ์สุวรรณ รองนายกรัฐมนตรี แบ่งงานกันลงพื้นที่ตรวจราชการเพื่อติดตามการแก้ไขปัญหาให้ประชาชนตามภารกิจที่กําหนดไว้อย่างต่อเนื่อง ทํางานเข้าขากันอย่างดี ยืนยันว่า ภายในพรรคพลังประชารัฐไม่มีปัญหาความขัดแย้งใด ๆ ที่สําคัญ พล.อ.ประยุทธ์ และ พล.อ.ประวิตรยังรักกันดี เป็นขวัญและกําลังใจให้กับรัฐบาลและพรรคพลังประชารัฐ
“นายกฯ พูดเสมอว่า ไม่ขอยุ่งเรื่องการเมือง ขอแก้ไขปัญหาให้ประชาชน เร่งเดินหน้าเศรษฐกิจเพื่อพลิกโฉมประเทศเท่านั้น ดังนั้น คนที่ปล่อยข่าวเพื่อสร้างความสับสนให้กับสังคม หรือพยายามจะสร้างความเข้าใจผิดต่อตัวนายกฯ นั้น อยากให้เพลา ๆ เรื่องการเมืองลงบ้าง เอาเวลาที่ทําเรื่องไร้สาระแบบนี้มาช่วยกันพลิกฟื้นประเทศดีกว่า ยืนยันว่า พล.อ.ประยุทธ์ และ พล.อ.ประวิตร ยังรักกันดี ทั้ง 2 ท่านจะร่วมกันเดินหน้าทําทุกอย่างเพื่อประเทศชาติและประชาชนอย่างเต็มที่” นายธนกร กล่าว
รัฐบาลไทย-ข่าวทำเนียบรัฐบาล-กรมพัฒนาฝีมือแรงงาน อัพสกิลเจ้าหน้าที่ เทรนสร้างวีดิทัศน์สำหรับฝึกอบรมออนไลน์
วันจันทร์ที่ 25 กรกฎาคม 2565
กรมพัฒนาฝีมือแรงงาน  อัพสกิลเจ้าหน้าที่ เทรนสร้างวีดิทัศน์สําหรับฝึกอบรมออนไลน์
กรมพัฒนาฝีมือแรงงาน โดยสํานักพัฒนาผู้ฝึกและเทคโนโลยีการฝึก เสริมทักษะสร้างวีดิทัศน์สําหรับการฝึกอบรมออนไลน์ให้แก่เจ้าหน้าที่ในสังกัดของกรม จํานวน 98 คน เพิ่มประสิทธิภาพการถ่ายทอดสกิล สู่แรงงาน 2022
รัฐบาลไทย-ข่าวทำเนียบรัฐบาล-อว. ชี้แจงข้อเรียกร้องให้แก้ปัญหาความเหลื่อมล้ำของพนักงานมหาวิทยาลัย
วันอังคารที่ 22 มีนาคม 2565
อว. ชี้แจงข้อเรียกร้องให้แก้ปัญหาความเหลื่อมล้ําของพนักงานมหาวิทยาลัย
ปลัด อว. ยืนยันแก้ปัญหาพนักงานมหาวิทยาลัย เป็นธรรมทุกด้านตามกระบวนการปฏิรูปอุดมศึกษา
จากกรณีนายโกวิทย์ พวงงาม ส.ส.บัญชีรายชื่อ พรรคพลังท้องถิ่นไท กล่าวถึงปัญหาเรื่องความไม่มั่นคงของพนักงานมหาวิทยาลัย หรือ “พ.ม.” โดยระบุว่าได้รับเรื่องร้องเรียนจากพนักงานในมหาวิทยาลัย ทั้งจากมหาวิทยาลัยราชภัฎ มหาวิทยาลัยราชมงคล หรือแม้แต่มหาวิทยาลัยชื่อดังของรัฐทั่วประเทศ เจอปัญหาความเหลื่อมล้ําในการทํางาน และยังถูกกลั่นแกล้ง ซึ่งปัญหาดังกล่าวเกิดขึ้นหลังการปฏิรูปมหาวิทยาลัยออกนอกระบบ มีการปรับเปลี่ยนจากอาจารย์ข้าราชการ ไปเป็นพนักงานมหาวิทยาลัย โดยพบว่าพนักงานในรูปแบบสัญญาจ้างและอัตราจ้างจะไม่มีความมั่นคง ไม่ได้รับความเท่าเทียมเรื่องเงินเดือน สวัสดิการและยังไร้ซึ่งหลักทางวิชาการมาประเมินการทํางานด้วย จึงอยากให้รัฐโดยกระทรวงอุดมศึกษาฯ เข้ามาแก้ปัญหา ทั้งเรื่องสถานะ เงินเดือน ความมั่นคง สิทธิประโยชน์ เนื่องจากปัญหาเหล่านี้จะส่งผลต่อภาวะจิตใจกระทบต่องานด้านการสอนของอาจารย์ด้วย
วันที่ 21 มีนาคม 2565 ศาสตราจารย์ ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม กล่าวชี้แจง ดังนี้
1. มติคณะรัฐมนตรี(ครม.) เมื่อวันที่ 1 มิถุนายน 2542 วันที่ 31 สิงหาคม 2543 วันที่ 29 สิงหาคม 2543 และเมื่อวันที่ 19 ธันวาคม 2549 เห็นชอบในหลักการให้มหาวิทยาลัยของรัฐจ้างลูกจ้างในลักษณะการจ้างพิเศษที่มีวาระการจ้างที่กําหนดเวลาชัดเจนแทนการบรรจุข้าราชการใหม่ ซึ่งเรียกบุคลากรดังกล่าวว่า “พนักงานในสถาบันอุดมศึกษา” โดยสํานักงบประมาณเพื่อเป็นค่าใช้จ่ายสําหรับการจ้างบุคคล รวมสวัสดิการและประโยชน์เกื้อกูล ตามสัญญาจ้าง สถาบันอุดมศึกษาเป็นผู้มีหน้าที่ และรับผิดชอบในการบริหารงานบุคคล บริหารสัญญาจ้าง รวมถึงบริหารวงเงินตามที่ได้รับจัดสรร ซึ่งแต่ละสถาบันอุดมศึกษา ต้องมีการออกระเบียบ ข้อบังคับการบริหารงานบุคคล รวมถึง อัตราเงินเดือน และสิทธิประโยชน์ต่างๆ เป็นต้น แต่ทั้งนี้ ในการประเมินผลบุคลากรของสถาบันอุดมศึกษาแต่ละแห่ง ต้องสอดคล้องกับหน้าที่ของสถาบันอุดมศึกษา ที่กําหนดไว้ในมาตรา 26 แห่ง พ.ร.บ.อุดมศึกษา พ.ศ. 2562 คือการจัดการศึกษา การวิจัยและสร้างนวัตกรรม การบริการวิชาการแก่สังคม การทํานุบํารุงศิลปวัฒนธรรม และหน้าที่อื่นตามที่กฎหมายกําหนด”
2. อว. ได้ออกประกาศ ก.พ.อ. เรื่อง “หลักเกณฑ์และวิธีการพิจารณาแต่งตั้งบุคคลให้ดํารงตําแหน่ง ผู้ช่วยศาสตราจารย์ รองศาสตราจารย์ และศาสตราจารย์ พ.ศ. 2564” ซึ่งเป็นการขยายโอกาสให้พนักงานสถาบันอุดมศึกษา สามารถที่จะทํางานด้านวิชาการเพื่อเลื่อนตําแหน่งวิชาการได้มากกว่ารูปแบบเดิมที่อาศัยตําราและงานวิจัย โดยมีรูปแบบ การขอตําแหน่งวิชาการเพิ่มขึ้นในอีก 5 ด้าน ซึ่งแนวทางนี้จะส่งเสริมให้พนักงานมหาวิทยาลัยได้ทํางานวิชาการหลากหลาย มีการเติบโตในตําแหน่งวิชาการที่มีความเป็นธรรมและมั่นคงมากยิ่งขึ้น
3. สร้างระบบธรรมาภิบาลในทุกๆ ด้าน โดยเฉพาะด้านความเป็นธรรมแก่พนักงานในสถาบันอุดมศึกษา จึงได้กําหนดแนวปฏิบัติตามหลักธรรมาภิบาลในสถาบันอุดมศึกษา ซึ่งได้ประกาศเมื่อวันที่ 24 ตุลาคม 2564 โดยมีแนวปฏิบัติให้สถาบันอุดมศึกษากําหนดขั้นตอนในการปฏิบัติงานตามหน้าที่และความรับผิดชอบที่เป็นอิสระ โปร่งใสและเป็นธรรม สามารถตรวจสอบได้ ซึ่งรวมถึงการบริหารงานบุคคลดังกล่าวข้างต้นด้วย ซึ่งจะเป็นการสร้างระบบธรรมาภิบาลในการบริหารงานในสถาบันอุดมศึกษาเพื่อให้เกิดความมั่นใจสําหรับพนักงานในสถาบันอุดมศึกษา
รัฐบาลไทย-ข่าวทำเนียบรัฐบาล-ครม. เห็นชอบปรับลดอัตราภาษีสรรพสามิตน้ำมันดีเซลลงลิตรละ 5 บาท ระยะเวลา 2 เดือน
วันอังคารที่ 17 พฤษภาคม 2565
ครม. เห็นชอบปรับลดอัตราภาษีสรรพสามิตน้ํามันดีเซลลงลิตรละ 5 บาท ระยะเวลา 2 เดือน
ผลประชุม ครม.เมื่อวันที่ 17 พ.ค.2565 เห็นชอบปรับลดอัตราภาษีสรรพสามิตน้ํามันดีเซลลงลิตรละ 5 บาท ระยะเวลา 2 เดือน ตั้งแต่วันที่ 21 พ.ค. - 20 ก.ค.2565 เพื่อบรรเทาความเดือดร้อนให้แก่ประชาชนและภาคธุรกิจในช่วงที่ระดับราคาน้ํามันดิบในตลาดโลกปรับตัวสูงขึ้น
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรี เมื่อวันที่ 17 พฤษภาคม 2565 เห็นชอบปรับลดอัตราภาษีสรรพสามิตน้ํามันดีเซลลงลิตรละ 5 บาท เป็นระยะเวลา 2 เดือน ตั้งแต่วันที่ 21 พฤษภาคม 2565 ถึง วันที่ 20 กรกฎาคม 2565 เพื่อช่วยบรรเทาความเดือดร้อนให้แก่ประชาชนและภาคธุรกิจในช่วงที่ระดับราคาน้ํามันดิบในตลาดโลกปรับตัวสูงขึ้นอย่างรวดเร็วในปัจจุบัน
รัฐมนตรีว่าการกระทรวงการคลัง กล่าวว่า ตามที่มอบหมายให้กรมสรรพสามิตดําเนินมาตรการภาษีเพื่อช่วยบรรเทาความเดือดร้อนให้แก่ประชาชน จากสถานการณ์ราคาน้ํามันดิบปรับตัวสูงขึ้นจนส่งผลกระทบต่อภาระค่าครองชีพและต้นทุนในการประกอบกิจการต่าง ๆ โดยปรับลดอัตราภาษีสรรพสามิตน้ํามันดีเซลลง 3 บาทต่อลิตร ตั้งแต่วันที่ 18 กุมภาพันธ์ 2565 และจะสิ้นสุดลงในวันที่ 20 พฤษภาคม 2565 แต่เนื่องจากสถานการณ์ความขัดแย้งระหว่างรัสเซียและยูเครนส่งผลให้ราคาน้ํามันดิบในตลาดโลกผันผวนและปรับตัวสูงขึ้นอย่างต่อเนื่องประกอบกับค่าเงินบาทที่อ่อนค่าลงส่งผลกระทบต่อต้นทุนการนําเข้าน้ํามันดิบ ทําให้ไม่สามารถตรึงราคาขายปลีกน้ํามันดีเซลไม่ให้เกินลิตรละ 30 บาท ส่งผลกระทบเป็นวงกว้างต่อประชาชนและภาคธุรกิจ ดังนั้น จําเป็นต้องใช้มาตรการทางภาษีมาช่วยลดระดับราคาขายปลีกของน้ํามันดีเซลไม่ให้สูงจนกระทบต่อภาระค่าครองชีพของประชาชนและการฟื้นฟูเศรษฐกิจ เนื่องจากน้ํามันดีเซลเป็นต้นทุนการผลิตของทุกภาคอุตสาหกรรม จึงปรับลดอัตราภาษีสินค้าน้ํามันและผลิตภัณฑ์น้ํามันประเภทน้ํามันดีเซลลงลิตรละ 5 บาท โดยให้อนุพันธ์ของน้ํามันดังกล่าว มีการปรับลดอัตราภาษีตามสัดส่วนเนื้อน้ํามันที่ผสมอยู่
อย่างไรก็ตาม การใช้มาตรการภาษีดังกล่าวเป็นเพียงมาตรการในระยะสั้น และถ้าหากสถานการณ์ราคาน้ํามันดิบในตลาดโลกเริ่มคลี่คลาย รัฐบาลยังคงใช้กองทุนน้ํามันเชื้อเพลิงเป็นกลไกหลักในการรักษาระดับราคาขายปลีกน้ํามันดีเซลเพื่อไม่ให้กระทบต่อค่าครองชีพของประชาชนและเป็นอุปสรรคต่อการฟื้นฟูเศรษฐกิจของประเทศต่อไป โดยในการปรับลดอัตราภาษีสรรพสามิตน้ํามันดีเซลในครั้งนี้ ส่งผลให้ภาครัฐสูญเสียรายได้ประมาณ 20,000 ล้านบาท รัฐมนตรีว่าการกระทรวงการคลัง กล่าวในท้ายที่สุด
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร. 02-2415600-18 ต่อ 552302
รัฐบาลไทย-ข่าวทำเนียบรัฐบาล-กรมสุขภาพจิต ใช้หลัก 3As โน้มน้าวใจประชาชนให้เข้ารับวัคซีนโควิด 19
วันอังคารที่ 2 พฤศจิกายน 2564
กรมสุขภาพจิต ใช้หลัก 3As โน้มน้าวใจประชาชนให้เข้ารับวัคซีนโควิด 19
กรมสุขภาพจิต ห่วงประชาชนที่ลังเลฉีดวัคซีนโควิด 19 หากติดเชื้อเสี่ยงป่วยหนักและเสียชีวิต ส่งบุคลากรด้านสุขภาพจิตร่วมดูแล ใช้หลัก 3As โน้มน้าวใจประชาชนให้เชื่อมั่นในวัคซีน
กรมสุขภาพจิต ห่วงประชาชนที่ลังเลฉีดวัคซีนโควิด 19 หากติดเชื้อเสี่ยงป่วยหนักและเสียชีวิต ส่งบุคลากรด้านสุขภาพจิตร่วมดูแล ใช้หลัก 3As โน้มน้าวใจประชาชนให้เชื่อมั่นในวัคซีน
แพทย์หญิงอัมพร เบญจพลพิทักษ์ อธิบดีกรมสุขภาพจิต กล่าวว่า ในปัจจุบัน ประเทศไทยมีวัคซีนโควิด 19 อย่างเพียงพอ พร้อมรับกับการเปิดประเทศและคลายล็อคดาวน์ โดยกลุ่มเป้าหมายที่สําคัญที่ควรได้รับวัคซีน คือกลุ่มเสี่ยง 608 ผู้สูงอายุ 60 ปี ผู้ป่วย 7 กลุ่มโรคเรื้อรังอายุ 12 ปีขึ้นไป และหญิงตั้งครรภ์อายุครรภ์ 12 สัปดาห์ขึ้นไปเพื่อป้องกันการเจ็บป่วยรุนแรง ลดความเสี่ยงการเสียชีวิต อย่างไรก็ตาม ยังมีบางคนที่ลังเล ไม่ยอมที่จะรับวัคซีน เรียกว่าVaccine Hesitancy ซึ่งเป็นปัญหาสําคัญที่องค์การอนามัยโลก (WHO) ระบุว่า เป็น 1 ใน 10 ภัยคุกคามระดับโลกทางสาธารณสุข โดยปัจจัยสําคัญที่ส่งผลต่อความลังเลในการรับวัคซีนมี 3 ข้อ คือ 1.ความไม่มั่นใจต่อวัคซีน ทั้งเรื่องคุณภาพ ผลข้างเคียง 2.ความชะล่าใจ เชื่อว่า วัคซีนไม่ได้ช่วยป้องกันโรคหรือไม่มีความจําเป็น และ3.ความไม่สะดวก เช่น ช่องทางในการรับวัคซีนที่ยุ่งยาก
แพทย์หญิงอัมพร กล่าวต่อไปว่า แนวทางการจัดการเพื่อให้ประชาชนยอมรับวัคซีนในกลุ่มที่มีความลังเล ต้องใช้การสัมภาษณ์เพื่อสร้างแรงจูงใจโดยใช้หลัก 3As: Ask Affirm Advice 1.ถามเป็น ใช้คําถามปลายเปิดว่ารู้สึกกังวลหรือเป็นห่วงเรื่องอะไร 2.ชมเป็น นําคําตอบมาชื่นชม เช่น การเป็นห่วงสุขภาพนั้นเป็นเรื่องที่ดี 3.แนะเป็น ให้คําแนะนําตรงกับสิ่งที่เป็นห่วง เช่น กลัวอาการข้างเคียงรุนแรง ก็แนะว่า มีการดูแลหลังฉีดวัคซีน และผู้ได้รับวัคซีนส่วนใหญ่พบอาการเพียงเล็กน้อยเท่านั้น เมื่อความลังเลใจลดลงแล้ว ควรรีบให้วัคซีนโดยเร็วที่สุด แต่สําหรับกลุ่มที่มีการปฏิเสธอย่างสิ้นเชิง ให้พยายามสอบถามและรับฟังข้อมูล จากนั้นอาจส่งบุคลากรด้านสุขภาพจิตเข้าไปให้ความช่วยเหลือ
“กรมสุขภาพจิต มีความห่วงใยอยากให้ประชาชนได้รับวัคซีนโควิด 19 จึงได้เสนอต่อกระทรวงสาธารณสุข เร่งให้บริการวัคซีน เน้นกลุ่มเป้าหมายที่ยังไม่ได้รับวัคซีนในพื้นที่Sand Box เปิดประเทศ โดยให้สํานักงานสาธารณสุขจังหวัดหรือ สสจ. ค้นหากลุ่มเป้าหมายเพื่อดําเนินการ พร้อมกับส่งบุคลากรด้านสุขภาพจิตร่วมดูแลใช้หลักการให้คําปรึกษา กลไกเชิงสังคม ร่วมกับ Vaccine เชิงรุก ให้ทุกคนได้รับวัคซีนอย่างทั่วถึง หากมีข้อสงสัยสามารถปรึกษาสายด่วนสุขภาพจิต 1323” แพทย์หญิงอัมพรกล่าว
*********************************** 2 พฤศจิกายน 2564
รัฐบาลไทย-ข่าวทำเนียบรัฐบาล-ขยายเวลา มหกรรมไกล่เกลี่ยหนี้เช่าซื้อรถยนต์
วันอาทิตย์ที่ 22 สิงหาคม 2564
ขยายเวลา มหกรรมไกล่เกลี่ยหนี้เช่าซื้อรถยนต์
วันศุกร์ที่ 13 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลร่วมกับธนาคารแห่งประเทศไทยขยายเวลามหกรรมไกล่เกลี่ยหนี้เช่าซื้อรถยนต์ จากเดิมสิ้นสุดเดือน ก.ค. เป็น 31 ส.ค. 2564 สําหรับลูกหนี้ที่ยังไม่ถูกยึดรถสามารถขอพักชําระหนี้ได้ในอัตราดอกเบี้ยที่ถูกลง ส่วนลูกหนี้ที่ถูกยึดรถแล้วแต่ยังไม่ถูกขายทอดตลาด สามารถขอไกล่เกลี่ยเพื่อรับรถคืน พร้อมทั้งปรับโครงสร้างหนี้เพื่อผ่อนชําระต่อได้ในอัตราค่าธรรมเนียมและดอกเบี้ยที่ถูกลง แต่หากรถถูกขายทอดตลาดแล้ว สามารถเจรจาเพื่อขอผ่อนชําระหนี้เช่าซื้อส่วนที่ยังขาดได้ เพื่อบรรเทาภาระค่าใช้จ่ายให้กับประชาชนในช่วงการแพร่ระบาดของโรคโควิด-19 ผู้สนใจติดตามข้อมูลได้ที่เว็บไซต์ธนาคารแห่งประเทศไทย หรือติดต่อได้ที่ศูนย์คุ้มครองผู้ใช้บริการทางการเงิน สายด่วน 1213
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธอส. รับนโยบายนายกรัฐมนตรี เร่งช่วยเหลือผู้ประสบอุทกภัย ลงพื้นที่แจกถุงยังชีพในพื้นที่ จ.พระนครศรีอยุธยา
วันพฤหัสบดีที่ 14 ตุลาคม 2564
ธอส. รับนโยบายนายกรัฐมนตรี เร่งช่วยเหลือผู้ประสบอุทกภัย ลงพื้นที่แจกถุงยังชีพในพื้นที่ จ.พระนครศรีอยุธยา
ธอส.รับนโยบายนายกฯ และ รมว.กลาโหม ลงพื้นที่มอบถุงยังชีพให้ผู้ประสบอุทกภัย จ.พระนครศรีอยุธยา บรรเทาความเดือดร้อนให้ ปชช. พร้อมให้คําปรึกษาแนวทางช่วยเหลือผ่าน 7 มาตรการ ตามโครงการเงินกู้ที่อยู่อาศัยเพื่อช่วยเหลือผู้ประสบภัยพิบัติทางธรรมชาติ ปี 2564
ธนาคารอาคารสงเคราะห์ รับนโยบาย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่มอบถุงยังชีพให้ผู้ประสบอุทกภัย ณ วัดสะตือ ตําบลท่าหลวง อําเภอท่าเรือ จังหวัดพระนครศรีอยุธยา จํานวน 300 ชุด เพื่อบรรเทาความเดือดร้อนให้กับประชาชน พร้อมให้คําปรึกษาแนวทางช่วยเหลือผ่าน 7 มาตรการ ตาม “โครงการเงินกู้ที่อยู่อาศัยเพื่อช่วยเหลือผู้ประสบภัยพิบัติทางธรรมชาติ ปี 2564”
นายยุทธนา หยิมการุณ ประธานกรรมการ ธนาคารอาคารสงเคราะห์ (ธอส.) เปิดเผยว่า ตามที่ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้รัฐมนตรี รวมถึงหน่วยงานภาครัฐ ร่วมกันลงพื้นที่ประสบอุทกภัย เพื่อให้ความช่วยเหลือประชาชนที่ได้รับผลกระทบอย่างเร่งด่วนนั้น ธอส. ในฐานะสถาบันการเงินเฉพาะกิจของรัฐ สังกัดกระทรวงการคลัง ได้ติดตามสถานการณ์ที่เกิดขึ้นอย่างใกล้ชิด พร้อมกับให้ความช่วยเหลือลูกค้ามาอย่างต่อเนื่องผ่าน “โครงการเงินกู้ที่อยู่อาศัยเพื่อช่วยเหลือผู้ประสบภัยพิบัติ ทางธรรมชาติ ปี 2564” และในวันนี้ (14 ตุลาคม 2564) ผู้บริหาร และผู้ปฏิบัติงานของธนาคาร นําโดย นายฉัตรชัย ศิริไล กรรมการผู้จัดการ ธอส. จึงได้ลงพื้นที่มอบถุงยังชีพ จํานวน 300 ชุด ให้แก่ผู้ประสบอุทกภัยในพื้นที่จังหวัดพระนครศรีอยุธยา ณ บริเวณวัดสะตือ ตําบลท่าหลวง อําเภอท่าเรือ จังหวัดพระนครศรีอยุธยา เพื่อบรรเทาความเดือดร้อนในเบื้องต้น และยังได้รับฟังความต้องการของประชาชนในพื้นที่ประสบอุทกภัย รวมถึงให้คําแนะนําแนวทางความช่วยเหลือของธนาคารทั้ง 7 มาตรการตาม “โครงการเงินกู้ที่อยู่อาศัยเพื่อช่วยเหลือผู้ประสบภัยพิบัติ ทางธรรมชาติ ปี 2564” กรอบวงเงินรวมของโครงการ 100 ล้านบาท ครอบคลุมทั้งการลดดอกเบี้ย ให้กู้เพิ่ม/กู้ใหม่อัตราดอกเบี้ยต่ํา มาตรการประนอมหนี้ ปลอดหนี้ และพิจารณาสินไหมเร่งด่วนให้กับผู้ที่ได้รับความเดือดร้อนได้รับทราบ โดยมีเจ้าหน้าที่ธนาคารเปิดจุดบริการพิเศษเพื่อรับคําขอเข้ามาตรการและให้คําปรึกษาแก่ผู้ที่ได้รับผลกระทบ ซึ่ง ธอส. ยืนยันว่าพร้อมให้ความช่วยเหลือประชาชนที่ประสบอุทกภัยในพื้นที่ต่าง ๆ อย่างต่อเนื่อง จนกว่าสถานการณ์จะคลี่คลายลง
ทั้งนี้ นับตั้งแต่ช่วงกลางเดือนกันยายนถึงปัจจุบัน ธอส. ได้ส่งมอบถุงยังชีพให้กับผู้ประสบอุทกภัยมาแล้วกว่า 3,000 ชุด ให้กับประชาชนที่ได้รับความเดือดร้อนในพื้นที่ภาคเหนือตอนล่างภาคกลาง ภาคใต้ตอนบน และภาคตะวันออกเฉียงเหนือรวม 13 จังหวัด ซึ่งสอดคล้องกับนโยบายการแสดงความรับผิดชอบต่อสังคมและสิ่งแวดล้อม หรือ CSR ของธนาคาร ด้วยความห่วงใยและตระหนักถึงปัญหาความเดือดร้อนของประชาชน อีกทั้งเป็นการสร้างจิตสํานึกในการเป็นจิตอาสาเพื่อช่วยเหลือสังคมให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-"ไลฟ์สดขายมังคุด" จุรินทร์ จับมือ ช่อง5 "รณรงค์กินมังคุดช่วยชาวสวน" สั่งผ่านแพลทฟอร์ม Ohlala รุก "แก้ทุกทางทั้งตลาดภายในและส่งออก"
วันศุกร์ที่ 30 กรกฎาคม 2564
"ไลฟ์สดขายมังคุด" จุรินทร์ จับมือ ช่อง5 "รณรงค์กินมังคุดช่วยชาวสวน" สั่งผ่านแพลทฟอร์ม Ohlala   รุก "แก้ทุกทางทั้งตลาดภายในและส่งออก"
วันที่ 29 กรกฎาคม 2564 เวลา 9.30 น. นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ ร่วมกับ พลโทรังษี กิติญาณทรัพย์ กรรมการผู้อํานวยใหญ่สถานีวิทยุโทรทัศน์กองทัพบกช่อง 5
"ไลฟ์สด" ขายมังคุดผ่าน"โครงการกระทรวงพาณิชย์โดยกรมการค้าภายใน ร่วมใจ กองทัพบก ช่วยชาวสวนมังคุดใต้” ณ สถานีโทรทัศน์กองทัพบกช่อง 5 ถนนพหลโยธิน พญาไท กรุงเทพมหานคร
นายจุรินทร์ กล่าวว่า
เนื่องจากขณะนี้เกิดปัญหามังคุดภาคใต้ออกมากในช่วงปัญหาโควิดลุกลามพอดีและเกิดปัญหาการล็อกดาวน์ในพื้นที่หลายจังหวัดทําให้ล้งจากภาคตะวันออกไม่สามารถเดินทางไปรับซื้อที่แหล่งผลิตใหญ่โดยเฉพาะที่สําคัญเช่น นครศรีธรรมราช ชุมพร สุราษฎร์ธานีและจังหวัดในภาคใต้อื่นๆ กระทรวงพาณิชย์จึงร่วมมือกันกับหลายภาคส่วนในการช่วยแก้ปัญหามีมาตรการเชิงรุกเดินหน้า เช่น ช่วยกลุ่มที่รับซื้อมังคุดกิโลกรัมละ 3 บาทเพื่อให้ชาวสวนสามารถขายมังคุดได้ราคาเพิ่มขึ้น และผู้ส่งออกช่วยกิโลกรัมละ 5 บาท รวมทั้งประสานงานกับโมเดิร์นเทรดในการจัดพื้นที่ขายมังคุดเป็นพิเศษรณรงค์ให้ประชาชนบริโภคมังคุดช่วยชาวสวนมากขึ้นและการทําเกษตรพันธสัญญาซื้อขายล่วงหน้าตั้งเป้า 20,000 ตัน ขณะนี้เซ็นสัญญาไปได้แล้ว 17,600 ตัน และจับมือกับแพลตฟอร์มสําคัญ เช่น ohlala ของ ททบ.5 ในการรณรงค์ให้พี่น้องชาวไทยช่วยบริโภคมังคุดหรือสั่งซื้อมังคุดนําไปบริโภคหรือส่งต่อให้ญาติที่จังหวัดไหนก็ได้โดยไปรษณีย์ไทยจะเป็นตัวกลางในการประสานงานกับชาวสวนใส่กล่องที่ไปรษณีย์และจะไปส่งให้ตามที่ท่านสั่ง วันนี้ขายผ่านแพลตฟอร์ม ohlala กิโลกรัมละ 30 บาท จะมีส่วนในการช่วยเกษตรกรชาวสวนมังคุดได้มากในการระบายไปยังตลาดในประเทศ ส่วนตลาดต่างประเทศขอให้เป็นหน้าที่ตนกับผู้ส่งออกและกระทรวงพาณิชย์รวมทั้งกระทรวงเกษตรฯ สําหรับผู้ที่สนใจซื้อกับ ททบ.5 สามารถติดต่อได้ที่เบอร์ 061-418-8256 หรือแอดไลน์ TV5m
" ราคาเริ่มกระเตื้องขึ้นเพราะล้งจากจังหวัดจันทบุรีได้เข้าไปรับซื้อจากนครศรีธรรมราชชุมพรและจังหวัดอื่นๆมากขึ้น เมื่อวานตนได้ประชุมหารือร่วมกับผู้ว่าราชการจังหวัดนครศรีธรรมราช ชุมพร จันทบุรีและล้งรวมทั้งผู้ประกอบการขนส่งทั่วประเทศ ทุกฝ่ายจะร่วมกันอํานวยความสะดวกในการเข้าไปรับซื้อสถานการณ์จะดีขึ้นหลังจากนี้ โดยการส่งออกก่อนหน้านี้ไม่มีปัญหาในเดือนมิถุนายนผลไม้ส่งออกของเราขยายตัว 185% โดยเฉพาะมังคุดขยายตัวถึง 488% มาติดขัดช่วงล็อกดาวน์ที่กระทบเพราะตอนจังหวัดจันทบุรีคล่องตัวมากราคาดีมากเกรดเอกิโลกรัมละ 100-200 บาท แต่เมื่อภาคใต้ออกเจอปัญหาโควิดพอดี " นายจุรินทร์ กล่าว
รัฐบาลไทย-ข่าวทำเนียบรัฐบาล-ครม.เห็นชอบมาตรการปกป้องพิเศษสินค้ามะพร้าวปี64 เก็บภาษีนำเข้า 72% หากนำเข้าเกินโควต้า เพิ่มอัตราส่วนบังคับซื้อมะพร้าวในประเทศ
วันอังคารที่ 5 ตุลาคม 2564
ครม.เห็นชอบมาตรการปกป้องพิเศษสินค้ามะพร้าวปี64 เก็บภาษีนําเข้า 72% หากนําเข้าเกินโควต้า เพิ่มอัตราส่วนบังคับซื้อมะพร้าวในประเทศ
ครม.เห็นชอบมาตรการปกป้องพิเศษสินค้ามะพร้าวปี64 เก็บภาษีนําเข้า 72% หากนําเข้าเกินโควต้า เพิ่มอัตราส่วนบังคับซื้อมะพร้าวในประเทศ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 ตุลาคม 2564 ว่า สืบเนื่องจากปริมาณมะพร้าวไม่เพียงพอต่อความต้องการในอุตสาหกรรมแปรรูปอาหาร จึงจําเป็นต้องมีการนําเข้ามะพร้าวภายใต้มาตรการปกป้องพิเศษ เพื่อให้ผู้ประกอบการสามารถนําเข้ามะพร้าวได้อย่างต่อเนื่อง มีวัตถุดิบป้อนโรงงานเพียงพอ และที่สําคัญไม่ส่งผลกระทบต่อเกษตรกรผู้ปลูกมะพร้าวภายในประเทศ วันนี้ ครม.จึงมีมติเห็นชอบมาตรการปกป้องพิเศษ (Special Safeguard Measure: SSG) ภายใต้ความตกลงการเกษตรของ WTO และความตกลง FTA สําหรับการนําเข้าสินค้ามะพร้าว ปี 2564 ตามมติคณะกรรมการพืชน้ํามันและน้ํามันพืช เพื่อป้องกันการนําเข้ามะพร้าวมากเกินไปจนกระทบเกษตรกร โดยในปี 2564 ได้กําหนดปริมาณนําเข้ามะพร้าว (Trigger Volume) ห้ามเกิน 311,235 ตัน หากนําเข้ามะพร้าวรวมกันเกินกว่าปริมาณ Trigger Volume ที่กําหนดไว้ ให้กรมศุลกากรจัดเก็บภาษีในอัตราเพิ่มขึ้นเป็นร้อยละ 72 (เท่ากับอัตราปี 2563) จากอัตราภาษีปกติร้อยละ 54 สําหรับการนําเข้ามะพร้าวภายใต้ความตกลง WTO นอกโควตา และอัตราร้อยละ 0 สําหรับการนําเข้ามะพร้าวภายใต้ความตกลง FTA
นอกจากนี้ ที่ประชุมยังได้เห็นชอบการบริหารการนําเข้ามะพร้าวช่วงเดือนกันยายน – ธันวาคม 2564 โดยจัดสรรปริมาณนําเข้ามะพร้าวให้ผู้ประกอบการ 15 ราย ปริมาณรวม 78,477 ตัน เป็นการเข้าในอัตรา 1 : 2.5 คือ นําเข้า 1 ส่วน ต่อการรับซื้อมะพร้าวในประเทศ 2.5 ส่วน ซึ่งเป็นการปรับเพิ่มจากอัตราส่วนก่อนหน้า 1 : 2 เพื่อเป็นการส่งเสริมการใช้มะพร้าวในประเทศเพิ่มขึ้น
การใช้มาตรการปกป้องพิเศษ (SSG) สําหรับสินค้ามะพร้าวนี้ จะเป็นการสร้างสมดุลระหว่างปริมาณผลผลิตในประเทศและความต้องการใช้ในอุตสาหกรรมมะพร้าวแปรรูป เพื่อไม่ให้เกิดผลกระทบทางด้านราคาต่อเกษตรกร และเป็นการบริหารจัดการวัตถุดิบในอุตสาหกรรมแปรรูปให้มีเพียงพอและสม่ําเสมอ” นางสาวรัชดากล่าว
..................
รัฐบาลไทย-ข่าวทำเนียบรัฐบาล-“ชัยวุฒิ” ย้ำรัฐบาลจัดโครงสร้างพื้นฐานควบคู่ปรับปรุงกม.ดิจิทัล รองรับไทยเดินหน้าสู่ยุค Digital Transformation
วันศุกร์ที่ 25 มีนาคม 2565
“ชัยวุฒิ” ย้ํารัฐบาลจัดโครงสร้างพื้นฐานควบคู่ปรับปรุงกม.ดิจิทัล รองรับไทยเดินหน้าสู่ยุค Digital Transformation
“ชัยวุฒิ” ย้ํารัฐบาลจัดโครงสร้างพื้นฐานควบคู่ปรับปรุงกม.ดิจิทัล รองรับไทยเดินหน้าสู่ยุค Digital Transformation
วันนี้ (25 มี.ค. 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) ได้บรรยายหลักสูตร “การบริหารเชิงนิติศาสตร์ระดับสูง” (วทน.) รุ่นที่ 1 ที่สภาทนายความ ในพระบรมราชูปถัมภ์ ในหัวข้อบทบาทของเทคโนโลยีดิจิทัลในการพัฒนาเศรษฐกิจและสังคม และความท้าทายในการปรับปรุงพัฒนากฎหมายดิจิทัลในยุค Digital Transformation
นายชัยวุฒิ กล่าวว่า ช่วงที่ผ่านมา รัฐบาลได้จัดเตรียมความพร้อมด้านโครงสร้างพื้นฐานเพื่อรองรับเทรนด์ของโลกที่ก้าวเข้ายุคเปลี่ยนผ่านสู่ดิจิทัล (Digital Transformation) จนเข้มแข็ง ซึ่งโครงสร้างด้านพื้นฐานของดิจิทัลของประเทศไทย ถือว่าอยู่ในเกณฑ์ที่ดีมากในการทําธุรกิจออนไลน์ รวมถึงติดต่อสื่อสารต่างๆ
ทั้งนี้ โครงสร้างพื้นฐานสําคัญด้านดิจิทัล ได้แก่ โครงการเน็ตประชารัฐ บริการฟรีไวไฟ และพร้อมเพย์ ด้วยศักยภาพและการแพร่กระจายของโครงสร้างพื้นฐานที่รัฐบาลได้ลงทุนไว้ดังกล่าว ผลักดันให้ประเทศไทยได้รับการจัดอันดับโลกด้านดิจิทัลหลายเรื่อง ได้แก่ เป็นที่ 1 ของโลกด้านการใช้โมบายแบงกิ้ง อันดับ 2 ของโลกในการด้านโมบายเปย์เม้นท์ และอันดับ 3 ของโลกด้านอี-คอมเมิร์ซ เป็นต้น โดยล่าสุด รัฐบาลได้ตั้งเป้าหมายขับเคลื่อนอินเทอร์เน็ตเป็นสาธารณูปโภคพื้นฐาน
ขณะเดียวกัน รัฐบาลยังได้มีการจัดตั้งหน่วยงานขึ้นมาดูแลการทําธุรกรรม การพัฒนาเศรษฐกิจดิจิทัล เช่น สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ซึ่งนับเป็นหน่วยงานในระดับกรม เป็นความริเริ่มของรัฐบาลในยุคพลเอกประยุทธ์ จันทร์โอชา นายกรัฐมนตรี มีวัตถุประสงค์เพื่อส่งเสริมการใช้เทคโนโลยีดิจิทัล
นายชัยวุฒิ กล่าวว่า เทรนด์ของ Digital Information และความพร้อมด้านโครงสร้างพื้นฐานดิจิทัล เป็นปัจจัยส่งเสริมให้เกิดการขยายตัวของเศรษฐกิจดิจิทัล เพิ่มช่องทางใหม่ๆ และอํานวยความสะดวกสบายทั้งในเรื่องการทํางาน การค้าขาย และกิจกรรมต่างๆ ในชีวิตประจําวัน แต่ขณะเดียวกัน ก็เปิดช่องว่างความเสี่ยงและความเสียหายจากการใช้งานในทางที่ไม่ถูกต้อง ทั้งในรูปแบบของการฉ้อโกงออนไลน์ ภัยจากแก๊งคอลเซ็นเตอร์ การโจรกรรมข้อมูล การโจมตีทางไซเบอร์ และเฟคนิวส์ เป็นต้น
ดังนั้น รัฐบาลตระหนักถึงปัญหาเหล่านี้ และมีการจัดทํากฎหมายดิจิทัล รวมทั้งปรับปรุงกฎหมายดิจิทัลและที่เกี่ยวข้องมาอย่างต่อเนื่อง เพื่อป้องกันและรับมือปัญหาดังกล่าว ซึ่งกฎหมายฉบับสําคัญๆ ที่เกี่ยวข้องกับเทรนด์ Digital Transformation ได้แก่ พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ร.บ.ว่าด้วยธุรกรรมทางอิเล็กทรอนิกส์ พ.ร.บ.คุ้มครองข้อมูลส่วนบุคคล และ พ.ร.บ.ว่าด้วยการรักษาความมั่นคงปลอดภัยไซเบอร์
“ด้วยโครงสร้างพื้นฐานต่างๆ ของประเทศไทยที่รัฐบาลจัดสร้างไว้ให้ เช่น เน็ตประชารัฐ ในเรื่อง Free WiFi ที่พยายามทําให้กับพี่น้องประชาชนในพื้นที่ชนบท รวมถึงจุดสําคัญที่เป็นโครงสร้างพื้นฐานสําคัญ ทําให้วันนี้การใช้อินเทอร์เน็ตในการทําธุรกิจธุรกรรมออนไลน์เข้มแข็งมากในประเทศไทย รวมทั้งการที่เราสร้างระบบพร้อมเพย์ขึ้นมา ทําให้การทําธุรกรรมการเงินผ่านอินเทอร์เน็ต และมือถือมีการใช้งานในอัตราสูงมากเมื่อเปรียบกับสัดส่วนประชากรไทย” นายชัยวุฒิกล่าว
**********************
รัฐบาลไทย-ข่าวทำเนียบรัฐบาล-ปลัดสธ. เผย เตรียมจัดบริการเพิ่มสำหรับผู้ติดเชื้อโควิด 19 แบบผู้ป่วยนอก “เจอ แจก จบ” เริ่ม 1 มี.ค. นี้
วันศุกร์ที่ 25 กุมภาพันธ์ 2565
ปลัดสธ. เผย เตรียมจัดบริการเพิ่มสําหรับผู้ติดเชื้อโควิด 19 แบบผู้ป่วยนอก “เจอ แจก จบ” เริ่ม 1 มี.ค. นี้
ปลัดกระทรวงสาธารณสุข เตรียมการจัดบริการเพิ่มสําหรับผู้ติดเชื้อโควิด 19 ในรูปแบบผู้ป่วยนอก “เจอ แจก จบ” เริ่ม 1 มีนาคมนี้ ตามแผนการเปลี่ยนผ่านเข้าสู่การเป็นโรคประจําถิ่น เผยจังหวัดเชียงใหม่และภูเก็ตดําเนินการแล้วได้ผลดี
วันนี้ (25 กุมภาพันธ์ 2565) ที่ กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้เตรียมแผนการบริหารจัดการให้โรคโควิด 19 ออกจากการเป็นโรคระบาดไปสู่การเป็นโรคติดต่อทั่วไปหรือโรคประจําถิ่น คือการที่โรคลดความรุนแรงลงไม่มีภาวะอันตรายมาก มีการรักษาที่มีประสิทธิภาพ ขณะเดียวกันประชาชนมีภูมิต้านทางมากเพียงพอ จะใช้เวลาประมาณ 4 เดือนจากนี้ โดยได้จัดระบบบริการที่เหมาะสมกับสถานการณ์ เพิ่มการดูแลในระบบผู้ป่วยนอก ไม่ต้องนอนโรงพยาบาล “เจอ แจก จบ” โดยทําการตรวจผู้ที่สงสัยป่วยโควิด 19 ด้วยชุดตรวจATKหากพบผลเป็นบวก แพทย์จะพิจารณาจ่ายยารักษาตามอาการ 3 สูตร ได้แก่ 1.ยาฟาวิพิราเวียร์ 2.ยาฟ้าทะลายโจร 3.ยารักษาตามอาการ เช่น ยาลดไข้ แก้ไอ ลดน้ํามูก เพื่ออํานวยความสะดวกแก่ผู้ติดเชื้อในการเข้าถึงบริการ และเป็นการเชื่อมโยงเข้าสู่การเป็นโรคที่ดูแลได้ด้วยตนเอง คาดว่าจะเริ่มดําเนินการได้ในวันที่ 1 มีนาคม นี้
นายแพทย์เกียรติภูมิกล่าวต่อว่า ขณะนี้มีจังหวัดเชียงใหม่ และภูเก็ต ที่ดําเนินการอยู่แล้ว พบว่าได้ผลดี ส่วนศิริราชพยาบาลได้วางระบบต้นแบบนี้ไว้เช่นกัน โดยให้ผู้ป่วยดูแลตนเองที่บ้าน ไม่พบคนหมู่มาก พยายามแยกตัวออกจากผู้อื่น ลดการเดินทาง เพื่อป้องกันไม่ให้เกิดการแพร่เชื้อ สําหรับกลุ่ม 608 สามารถใช้ระบบนี้ได้ หากมีความเสี่ยงสูง หรือโรคประจําตัวมาก แพทย์จะเป็นผู้พิจารณาให้การรักษาแบบผู้ป่วยในต่อไป
**************************************** 25กุมภาพันธ์2565
รัฐบาลไทย-ข่าวทำเนียบรัฐบาล- โฆษกรัฐบาลประนามเบื้องหลังม็อบใช้เยาวชนก่อเหตุรุนแรงแทน เตือนเยาวชนอย่าหลงเชื่อคำยุยง “นายก”เป็นห่วงเกรงเสียโอกาส หมดอนาคต
วันเสาร์ที่ 25 กันยายน 2564
โฆษกรัฐบาลประนามเบื้องหลังม็อบใช้เยาวชนก่อเหตุรุนแรงแทน  เตือนเยาวชนอย่าหลงเชื่อคํายุยง “นายก”เป็นห่วงเกรงเสียโอกาส หมดอนาคต
โฆษกรัฐบาลประนามเบื้องหลังม็อบใช้เยาวชนก่อเหตุรุนแรงแทน  เตือนเยาวชนอย่าหลงเชื่อคํายุยง “นายก”เป็นห่วงเกรงเสียโอกาส หมดอนาคต
วันนี้ 25 กันยายน 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยและวิตกกังวลหลังรับทราบรายงานจากการปิดล้อมตรวจค้นเป้าหมายไซด์ก่อสร้าง บริเวณสามเหลี่ยมดินแดงพบว่า เจ้าหน้าที่สามารถจับกุมผู้ต้องสงสัยจํานวน 14 คน เป็นเยาวชน 12 คน ผู้ใหญ่ 2 คน โดยเยาวชน 2 คนให้การยอมรับเป็นผู้ทําการเผาป้อมตํารวจได้รับความเสียหาย ช่วงวันที่ 22 - 23 ก.ย. 2564 รวมทั้งหมด 8 ป้อม ซึ่งมีข้อน่าสังเกว่า ช่วงหลังๆ นี้ การก่อเหตุรุนแรงมักเป็นเยาวชน และยังเป็นเยาวชนกลุ่มเปราะบางที่ถูกใช้ให้ก่อเหตุด้วย
“ผมขอประนามผู้ที่อยู่เบื้องหลัง มีเจตนาร้ายใช้เยาวชนโดยเฉพาะเยาวชนกลุ่มเปราะบาง เป็นผู้ก่อเหตุรุนแรง และทําลายทรัพย์สินทางราชการ  จึงอยากฝากเตือนถึงเยาวชน อย่าตกเป็นเหยื่อ คํายุยงของผู้ไม่หวังดีให้กระทําผิดกฎหมาย ท้ายที่สุดเยาวชนผู้ก่อเหตุเองจะถูกจับกุมและถูกดําเนินคดี​ มีประวัติเกี่ยวกับการทําผิดกฎหมาย ซึ่งจะทําให้เสียโอกาสรวมไปถึงอาจกระทบต่ออาชีพการงานในอนาคตด้วย ทั้งนี้ทุกคนมีสิทธิเสรีภาพในการแสดงออกตามระบอบประชาธิปไตยแต่ต้องไม่ละเมิดสิทธิของผู้อื่น การชุมนุมต่างๆก็ต้องไม่มีการกระทําที่ผิดกฏหมาย ที่ผ่านมาไม่ได้มีการชุมนุมอย่างสงบตามที่แกนนําบางคนกล่าวอ้างซึ่งประชาชนส่วนใหญ่ทราบดีเพราะมีหลักฐานการใช้ความรุนแรงกับเจ้าหน้าอย่างชัดเจน”  นายธนกร กล่าว
.......
กลุ้มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-*ข่าวจริง* การรถไฟแห่งประเทศไทยงดเดินรถในเส้นทางสายเหนือ 4 ขบวน และปรับเปลี่ยนสถานีต้นทาง - ปลายทาง 8 ขบวน เป็นการชั่วคราว
วันพุธที่ 6 ตุลาคม 2564
*ข่าวจริง* การรถไฟแห่งประเทศไทยงดเดินรถในเส้นทางสายเหนือ 4 ขบวน และปรับเปลี่ยนสถานีต้นทาง - ปลายทาง 8 ขบวน เป็นการชั่วคราว
เนื่องจากสถานการณ์ฝนตกหนักในหลายจังหวัดจนทําให้เกิดน้ําท่วม ส่งผลให้มีมวลน้ําไหลเข้าท่วมทางรถไฟ และพัดหินบนทางรถไฟไปกับกระแสน้ํา
ตามที่มีการส่งต่อข้อมูลในสื่อสังคมออนไลน์ประเด็นเรื่อง การรถไฟแห่งประเทศไทยฃงดเดินรถในเส้นทางสายเหนือ 4 ขบวน และปรับเปลี่ยนสถานีต้นทาง - ปลายทาง 8 ขบวน เป็นการชั่วคราว ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดย การรถไฟแห่งประเทศไทย (รฟท.) กระทรวงคมนาคม พบว่าประเด็นดังกล่าวนั้น เป็นข้อมูลจริง
จากสถานการณ์ฝนตกหนักในหลายจังหวัดจนทําให้เกิดน้ําท่วม ส่งผลให้มีมวลน้ําไหลเข้าท่วมทางรถไฟ และพัดหินบนทางรถไฟไปกับกระแสน้ํา ช่วงระหว่างสถานีบ้านหมอ - หนองโดน จังหวัดสระบุรี ทําให้ไม่สามารถเดินรถในเส้นทางสายเหนือ ผ่านบริเวณดังกล่าวได้ การรถไฟฯ จึงจําเป็นต้องประกาศงดเดินขบวนรถสายเหนือ จํานวน 4 ขบวน และปรับเปลี่ยนสถานีต้นทาง - ปลายทาง จํานวน 8 ขบวน เพื่อให้เหมาะสมกับสถานการณ์และความปลอดภัยของผู้โดยสาร ตั้งแต่วันที่ 2 ตุลาคม 2564 เป็นต้นไปจนกว่าจะมีคําสั่งเปลี่ยนแปลง ดังนี้
1. งดเดินขบวนรถ จํานวน 4 ขบวน
- ขบวนรถด่วนพิเศษที่ 9/10 กรุงเทพ - เชียงใหม่ - กรุงเทพ
- ขบวนรถด่วนพิเศษที่ 7/8 กรุงเทพ - เชียงใหม่ - กรุงเทพ
2. ปรับเปลี่ยนสถานีต้นทาง - ปลายทางขบวนรถ จํานวน 8 ขบวน
- ขบวนรถชานเมืองที่ 301/302 กรุงเทพ - ลพบุรี - กรุงเทพ ปรับเปลี่ยนเป็น กรุงเทพ - บ้านหมอ - กรุงเทพ
- ขบวนรถเร็วที่ 109 กรุงเทพ - เชียงใหม่ ปรับเปลี่ยนเป็น ลพบุรี - เชียงใหม่
- ขบวนรถเร็วที่ 102 เชียงใหม่ - ชุมทางบางซื่อ ปรับเปลี่ยนเป็น เชียงใหม่ - ลพบุรี
- ขบวนรถธรรมดาที่ 201/202 กรุงเทพ - พิษณุโลก - กรุงเทพ ปรับเปลี่ยนเป็น ลพบุรี - พิษณุโลก - ลพบุรี
- ขบวนรถธรรมดาที่ 211/212 กรุงเทพ - ตะพานหิน - กรุงเทพ ปรับเปลี่ยนเป็น ลพบุรี - ตะพานหิน - ลพบุรี
ในส่วนความคืบหน้าขณะนี้ เจ้าหน้าที่ รฟท. ได้ลงพื้นที่ตรวจสอบความเสียหายในเบื้องต้น พบว่าเส้นทางรถไฟช่วงบริเวณหลักกิโลเมตรที่ 113/5-116/1 ระดับน้ําท่วมสูงเหนือสันราง 25 เซนติเมตร พบความเสียหายมาก เนื่องจากหินบนทางรถไฟถูกพัดไปกับกระแสน้ํา ระบบอาณัติสัญญาณได้รับความเสียหาย อีกทั้งระดับน้ํายังคงเพิ่มสูงขึ้นอย่างต่อเนื่อง สําหรับ ประชาชนที่ซื้อตั๋วโดยสารไว้ล่วงหน้า สามารถติดต่อขอคืนเงินค่าตั๋วโดยสารได้ที่สถานีรถไฟทุกแห่งทั่วประเทศ
ดังนั้นเพื่อให้ประชาชนได้รับข้อมูลข่าวสารจากการรถไฟแห่งประเทศไทย สามารถติดตามได้ที่ เฟซบุ๊ก ทีมพีอาร์การรถไฟแห่งประเทศไทย หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
หน่วยงานที่ตรวจสอบ : การรถไฟแห่งประเทศไทย กระทรวงคมนาคม
รัฐบาลไทย-ข่าวทำเนียบรัฐบาล-นายจ้าง สถานประกอบการที่ใช้แรงงาน 3 สัญชาติ พอใจ กระทรวงแรงงาน เปิดทางเลือกซื้อประกันเอกชน
วันเสาร์ที่ 4 ธันวาคม 2564
นายจ้าง สถานประกอบการที่ใช้แรงงาน 3 สัญชาติ พอใจ กระทรวงแรงงาน เปิดทางเลือกซื้อประกันเอกชน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ. ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน กําชับกระทรวงแรงงานให้บริหารจัดการการทํางานของแรงงานข้ามชาติอย่างเป็นระบบ
เพื่อให้แรงงานข้ามชาติสามารถทํางานได้อย่างถูกต้อง และอยู่ในระบบการจ้างงานตามกฎหมายประเทศไทย ซึ่งกระทรวงแรงงานได้บูรณาการการทํางานระหว่างภาครัฐและเอกชน เพื่อเกิดประโยชน์สูงสุดแก่นายจ้าง สถานประกอบการที่ใช้แรงงานข้ามชาติ โดยตั้งแต่มติครม. วันที่ 13 ก.ค. 64 มีผลบังคับใช้ นายจ้างที่ใช้แรงงานข้ามชาติ สามารถเลือกทําประกันสุขภาพกับโรงพยาบาลรัฐที่กระทรวงสาธารณสุขกําหนด หรือบริษัทประกันภัยเอกชนซึ่งครอบคลุมการรักษาโรคโควิดก็ได้ ซึ่งนอกจากทําให้นายจ้าง สถานประกอบการ สามารถปฏิบัติตามมติครม.ได้อย่างมีประสิทธิภาพแล้ว ยังเป็นการลดภาระและความหนาแน่นในการให้บริการของสถานพยาบาลของรัฐในช่วงสถานการณ์การแพร่ระบาดของโรคติดเชื้อไวรัสโคโรนา 2019 อีกด้วย
“ล่าสุดผมได้สั่งการให้กรมการจัดหางาน อํานวยความสะดวกแก่นายจ้าง สถานประกอบการที่ดําเนินการตามมติครม.วันที่ 28 ก.ย. 64 เพื่อให้สามารถดําเนินการตามมติครม.ได้อย่างมีประสิทธิภาพ ทันตามกําหนดเวลาโดยประสานบริษัทประกันภัยเอกชน ที่รับประกันสุขภาพกับคนต่างด้าว 3 บริษัท ได้แก่ บริษัท อาคเนย์ประกันภัย จํากัด (มหาชน) บริษัท ไทยประกันภัย จํากัด (มหาชน) และ บริษัท เอเชียประกันภัย 1950 จํากัด (มหาชน) ตั้งโต๊ะให้บริการนายจ้าง ณ สํานักงานจัดหางานจังหวัด และสํานักงานจัดหางานกรุงเทพมหานคร”รมว.แรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานรับข้อสั่งการรัฐมนตรีสุชาติ โดยเร่งจัดเตรียมสถานที่สําหรับการให้บริการจัดทําประกันสุขภาพของบริษัทประกันภัย ณ สํานักงานจัดหางานจังหวัด และสํานักงานจัดหางานกรุงเทพมหานคร ซึ่งนอกจากอํานวยความสะดวกแก่นายจ้าง สถานประกอบการที่ดําเนินการตามมติครม.วันที่ 28 ก.ย. 64 แล้ว ยังมีกําหนดให้บริการต่อไปสําหรับนายจ้างที่ต้องการนําแรงงานข้ามชาติเข้าทํางานในประเทศตาม MoU ที่ต้องการซื้อประกันสุขภาพกับบริษัทประกันภัยเอกชน
“การเข้ามาทํางานในประเทศไทยของแรงงานข้ามชาติอย่างถูกต้องตามกฎหมาย เงื่อนไขสําคัญข้อหนึ่ง คือ แรงงานข้ามชาติจะต้องทําประกันสุขภาพ โดยนายจ้างที่กิจการอยู่ในระบบประกันสังคมต้องนําแรงงานข้ามชาติขึ้นทะเบียนเป็นผู้ประกันตน ในระหว่างที่ยังไม่เกิดสิทธิหรืออยู่ระหว่างเข้าสู่ระบบประกันสังคม จะต้องทําประกันสุขภาพตามประกาศกระทรวงสาธารณสุขกําหนด หรือทําประกันสุขภาพกับบริษัทประกันภัยเป็นเวลา 4 เดือน สําหรับกิจการที่ไม่อยู่ในระบบประกันสังคม แรงงานข้ามชาติต้องทําประกันสุขภาพตามประกาศกระทรวงสาธารณสุขกําหนด ตามมติคณะรัฐมนตรีเมื่อวันที่ 28 ก.ย. 64"อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-“ชัยวุฒิ” ชวนลงทะเบียนคนละครึ่งเฟส 4 เตือน ปชช.ระวังภัยแกงค์คอลเซ็นเตอร์
วันอาทิตย์ที่ 16 มกราคม 2565
“ชัยวุฒิ” ชวนลงทะเบียนคนละครึ่งเฟส 4 เตือน ปชช.ระวังภัยแกงค์คอลเซ็นเตอร์
“ชัยวุฒิ” ชวนลงทะเบียนคนละครึ่งเฟส 4 เตือน ปชช.ระวังภัยแกงค์คอลเซ็นเตอร์
ชัยวุฒิรมว.ดีอีเอสชวน14ก.พนี้ลงทะเบียนคนละครึ่งเฟส4หนุนแบ่งเบาค่าใช้จ่ายประชาชนพร้อมเตือนอย่าหลงเชื่อคอลเซ็นเตอร์อ้างเป็นเจ้าหน้าที่รัฐโทรตรวจสอบเงินในบัญชี
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวว่าในวันที่14ก.พ.65นี้ขอเชิญชวนให้ประชาชนลงทะเบียนโครงการคนละครึ่งเฟส4ซึ่งเป็นหนึ่งในมาตรการช่วยเหลือด้านภาระค่าใช้จ่ายจากรัฐบาลและแก้ปัญหาสินค้าราคาแพงด้วย
พร้อมกันนี้อยากขอย้ําเตือนประชาชนอย่าหลงเชื่อแกงค์คอลเซ็นเตอร์ที่โทรผ่านอินเทอร์เน็ตอ้างตัวเป็นเจ้าหน้าที่รัฐตํารวจจะตรวจสอบการเงินบัญชีของประชาชนโดยยืนยันว่าเจ้าหน้าที่รัฐไม่มีหน้าที่จะโทรไปหาประชาชนเป็นอันขาด
“ที่สําคัญเรื่องนี้ผมและภาคส่วนที่เกี่ยวข้องพยายามจะทลายแกงค์เหล่านี้โดยมีการตั้งคณะทํางานขึ้นมาและเร่งแก้ไขปัญหาให้ดีที่สุดพร้อมย้ําว่าเมื่อใช้เทคโนโลยีออนไลน์ในการโอนเงินจําเป็นจะต้องระมัดระวังมิจฉาชีพด้วย”นายชัยวุฒิกล่าว
ล่าสุดรมว.ดีอีเอสพร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลฯและนายณัฐพลนิมมานพัชรินทร์ผู้อํานวยการใหญ่สํานักงานส่งเสริมเศรษฐกิจดิจิทัล(ดีป้า) เปิดโครงการTransformตลาดสดยุควิถีใหม่(New Normal)ที่ตลาดสดสิงห์บุรี  พร้อมพบปะพูดคุยกับพ่อค้าแม่ค้า ให้ยกระดับการค้าขายโดยนําเทคโนโลยีดิจิทัลเข้ามาสร้างโอกาสในการเข้าถึงลูกค้าทั้งด้านการขายและการให้บริการเพื่อรองรับการจับจ่ายใช้สอยที่กําลังจะกลับมาคึกคักอีกครั้งหลังวิกฤตโควิด–19และมาตรการผ่อนปรนจากภาครัฐเพื่อกระตุ้นเศรษฐกิจจากการท่องเที่ยวภายในประเทศ ซึ่งจังหวัดสิงห์บุรีถือเป็นอีกหนึ่งใน6พื้นที่นําร่องของโครงการTransformตลาดสดยุควิถีใหม่
ทั้งนี้นายชัยวุฒิกล่าวว่าการดําเนินโครงการนี้อย่างน้อยเป็นจุดเริ่มต้นให้กลุ่มพ่อค้าแม่ค้าใช้เทคโนโลยีเข้ามาเสริมการขายโดยเฉพาะการชําระเงินผ่านระบบคิวอาร์โค้ดหรือออนไลน์จากนั้นดีป้าจะเข้ามาแนะนําการใช้เทคโนโลยีต่างๆเสริมซึ่งเป็นจุดเริ่มต้นให้พ่อค้าแม่ค้าได้ปรับตัว
**************